Katja Christ
D Katja Christ (* 1. Augschte 1972 z Baasel; haimetberächtigt z Binningen un z Baasel) isch e Schwyzer Aawälti un Bolitikeri (glp). Syter anne 2019 isch si Mitgliid vum Schwyzer Nazionaalroot.

Familie, Uusbildig un Beruef 
D Katja Christ isch z Oberwil ufgwagse. An dr Universiteet Baasel het si Jurisprudänz studiert. Si het s Aawaltsbatänt erwoorbe un im Gsundhaitsdepartemänt vum Kantoon Baasel-Stadt gschafft. Derno het si e baar Joor in dr Gmaiverwaltig vu Rieche gschafft. Zurzyt schafft si as Advokaati un Paartneri bi BALEX Advokatur & Notariat. 

D Christ isch ghyroote un het zwai Chinder. As iri Hobby git si Durnierdanz (latynamerikaanischi Dänz) un Showdanz (argentiinische Tango) aa.

Bolitischi Karriere 
Syter anne 2012 isch d Katja Christ Mitgliid vu dr Grienliberaale Bartei vu Baasel-Stadt un het iri Bartei syter 2014 bis zue irem Rugdritt 2019 im Grooße Root vu Baasel-Stadt verdrätte. Syt Mai 2016 isch si Bresidänti vu dr Grienliberaale Bartei Partei vu Baasel-Stadt un Voorstandsmitgliid vu dr Grienliberaale Bartei Schwyz. Vu Mai 2018 bis Ändi 2019 isch si Mitgliid im Yywoonerroot vu dr Gmai Rieche gsii un isch vum deertige Yywoonerroot in s Rootsbiro, d Gschäftsbreifigskummussioon un d Sachkummissioon Bildig un Familie gweelt woore.

Bi dr Schwyzer Barlemäntswaale am 20. Oktoober 2019 isch d Katja Christ in Nazionaalroot gweelt un deert am 2. Dezämber 2019 veraidigt woore. Si isch in d Kummissioon fir Vercheer un Fäärnmäldwääse (KVF) un au in d Gschäftsbriefigskumissioon (GPK) gweelt woore. Am 15. Dezämber 2019 het d Christ ire Rugdritt us em Grooße Root un Yywoonerroot verchindet, wel däne iri Sitzigszyte dailwys glyychzytig zue dr Nazionaalrootssitzige stattfände. Fir d Christ isch d Sandra Bothe-Wenk in Grooße Root noogrugt.

Weblink 
Websyte vu dr Katja Christ
 
 Interässebindige vu dr Katja Christ auf lobbywatch.ch
d Katja Christ uf dr Websyte vu ire Chanzlei

Fueßnote 

Schwiizer Nationalrot
Kantonalpolitiker
Gmeindspolitiker
Glp-Mitgliid
Schwiizer
Frau
Läbigi Person